Giske: – Gleder meg veldig til å bli småbarnspappa igjen
– Jeg fikk rett i at det ikke ble noen Høyre-styrte byer nord for Molde. Jeg tror de skal slite med å komme tilbake, sier Giske. Det var ikke spesielt varmt 31. juli i år, men mange trodde Giske hadde fått solstikk da han sto frem i VG og sa at Høyre ville bli utradert fra ordførerstolen i alle større byer i Midt-Norge og Nord-Norge, nord for Molde: Alta, Tromsø, Narvik, Bodø og Mo i Rana, var blant byene han nevnte. – I alle disse byene måtte Høyre gi fra seg ordførerkjedet. – Men enda mer oppsiktsvekkende er det at Høyre for første gang har tapt makten i alle de fire vestlandsfylkene. Arbeiderpartiet har fylkesordføreren både i Møre og Romsdal og Hordaland, og varaordfører under KrF i Rogaland og under Senterpartiet i Sogn og Fjordane. Høie ikke imponert: – Giske har glemt Vadsø– Jeg sa i sommer at kommunevalget 2015 også ville bli husket for å bli «innledningen på et nært samarbeid mellom Ap og KrF». I dag sitter vi med fasit hånd: I dag samarbeider vi i store byer som Trondheim og Bergen og i mange mellomstore byer og kommuner. – Spår du at det er begynnelsen på et samarbeid som vil ende med regjeringssamarbeid mellom Ap og KrF i 2017? – Det vil i hvert fall ikke være meg imot og det vil kunne komme som en konsekvens av at KrF ser at de både kan samarbeide godt med Ap og ikke minst at de får gjennomslag for sin politikk. Jeg har stor tro på at dette kan være fremtiden. Vi sitter og nyter en julelunsj. Fiskesuppe. Han står foran et svært interessant år også privat. Han og samboer Haddy N’jie (36) venter barn. – Terminen er i april. Det er veldig spennende. Jeg gleder meg veldig til å bli småbarnspappa igjen. Jeg husker livet med småbarn som veldig fint. Det er en del år siden sist, men jeg tror at det vil gå bra denne gangen også. VG+: Haddys N'jie: Derfor falt jeg for Trond(krever innlogging) Det er over ti år siden: Giske har en datter som begynner å nærme seg ungdomstiden: Una på 12 år, som han har med sin tidligere samboer, Anne Grete Moe. – Babyen får en ekstra bonus; en fantastisk storesøster, sier han. – Småbarnslivet gir tidvis også perioder hvor man blir fratatt søvnen? – Det er nok mer slitsomt enn en husker: Vi har en tendens til bare å huske de gode sidene ved å ha små barn, men jeg tror det skal gå bra. – Bleieskiftarbeider, Giske? – Ja, å skifte bleier blir en del av hverdagen min de neste årene. Jeg ser lyst på det også. Det er en selvfølge at vi pappaer tar vår del av småbarnsstellet. Giske om kjæresten etter hetsen: – Haddy er modig og klokHan og N’jie feirer for første gang jul og nyttår sammen. – Vi tilbringer hele romjulen i Trondheim, hvor vi skal være til over nyttår. – Hvor lang pappaperm vil du unne deg? – Det har jeg ikke tenkt veldig mye på ennå, men jeg skal ta en lang pappaperm. Det blir vel en gang i løpet av vinteren 2017. Men både før det og før fødselen til våren, er det politikk som gjelder. – Jeg er svært opptatt av at så mange går inn i ett nytt år uten å ha jobb. Når 129.000 er ledige, er det mange som gruer seg til det nye året. Og det er mange flere som er rammet; mange jobber i selskaper som risikerer å måtte gå til permitteringer og oppsigelser i 2016; de frykter at de vil miste jobbene. I et år hvor vi kan få tidenes høyeste antall ledige, mener vi det må en mye mer aktiv politikk for å motvirke skadevirkningene og for å få folk raskt tilbake i arbeid. Haddy om graviditeten: Et stille jordskjelv
Ap-nestleder Trond Giske (49) ser tilbake på et år hvor han gjorde det bra som spåmann. Nå flørter han vilt med KrF og gleder seg til å bli småbarnsfar. gjorde det bra som spåmann. Nå flørter han vilt med KrF og gleder seg til å bli småbarnsfar.